Δομεντζίολος

Ο Δομεντζίολος (ή Δομεντζίολος ή Δομνιτζίολος), ήταν αδελφός του Βυζαντινού Αυτοκράτορα Φωκά (β. 602–610) και Μάγιστρος της Βυζαντινής Αυτοκρατορίας (603–610).

Βίος - οικογένεια
Ο Φωκάς και η οικογένειά του ήταν πιθανότατα θρακορωμαϊκής καταγωγής. Η μητέρα των Φωκά και Δομεντζίουλου ονομαζόταν Δομεντζία και το ίδιο όνομα έφερε και η κόρη του Φωκά και ανιψιά του Δομεντζίολου. Ένας τρίτος αδελφός είναι γνωστός, ο πατρίκιος Κομεντίολος.

Το 603, ο Φωκάς, ως αυτοκράτορας πλέον από το 602, διόρισε τον αδελφό του Δομεντζίολο, που ήταν ήδη στρατηγός, ως Μάγιστρο (λατινικά: magister officiorum), μια θέση, που συνέχισε να κατέχει σε όλη την βασιλεία του Φωκά. Υπάρχει αναφορά, επίσης, ότι ο Φωκάς τον έχρισε ως στρατηγό και κουροπαλάτη, αλλά μάλλον από σύγχυση κατά τη μεταφορά, στα αγγλικά, της ξεκάθαρης αρχικής πηγής (Θεοφάνης ο Ομολογητής, «Χρονικόν») μεταξύ των δύο προσώπων με το ίδιο όνομα: αδελφού και ανιψιού του Φωκά, δηλαδή πατέρα και γιου με το ίδιο όνομα, η οποία αναφέρεται με σαφήνεια στον ανιψιό του Φωκά και γιο του Δομεντζίολου του γηραιότερου, δηλαδή ουσιαστικά στον Δομεντζίολο τον νεώτερο (τον οποίο ο Κωνσταντίνος Σάθας τον αναφέρει και ως Δομέντζολον).

Καταστολή αρμενικής στάσης – σύλληψη Συμβάτιου
Ο Δομεντζίολος,  προ του 602, απεστάλη ως στρατηγός, από τον αυτοκράτορα Μαυρίκιο, (β. 582-602), και κατέστειλε την στάση των Αρμενίων, που είχαν σκοπό την προσχώρηση στους Πέρσες του Χοσρόη Β΄ της Περσίας, υπό τον Συμβάτιον ή Σαμβάτιον ή Σαββάτιον (αρμενικά: Smbat, πρόκειται για άλλο πρόσωπο από τον Συμβάτιο, γιο του αυτοκράτορα Λέοντα Ε΄ και συναυτοκράτορα του με το όνομα Συμβάτιος-Κωνσταντίνος, ως νεαρός αυτοκράτωρ, αγγλικά: junior emperor).

Εξέγερση του Ηρακλείου
Το 610, αντιμετωπίζοντας την εξέγερση του Ηρακλείου, ο Δομεντζίολος στάλθηκε από τον Φωκά για την επάνδρωση του Αναστάσειου Τείχους. Όταν άκουσε, όμως, ότι ο στόλος του Ηρακλείου είχε φτάσει στην Άβυδο, κατέφυγε στην Κωνσταντινούπολη. Μετά την ανατροπή και την εκτέλεση του Φωκά, κι αυτός εκτελέστηκε με διαταγή του Ηρακλείου, αλλά ο προφανής γιος του και ανιψιός του Φωκά, ο στρατηγός και κουροπαλάτης Δομεντζίολος, γλίτωσε με τη μεσολάβηση του Θεοδώρου του Συκεώτη.

Σκληρό τέλος
Ο Δομεντζίολος ο γηραιότερος,  όπως και ο αδελφός του Φωκάς, δολοφονήθηκε επίσης το 610. Σύμφωνα με την "Εγκυκλοπαίδεια Μείζονος Ελληνισμού" και τον συγγραφέα του άρθρου για τη «Στάση Κομεντιόλου», Χρήστο Μακρυπούλια: "Ο Ηράκλειος διέταξε τη θανάτωση του Φωκά με αποκεφαλισμό. Το πτώμα του σύρθηκε από τα πλήθη κατά μήκος της Μέσης οδού στην Κωνσταντινούπολη. Την ίδια ημέρα εκτελέσθηκε και ο αδελφός του Φωκά Δομεντζίολος, καθώς και άλλοι παράγοντες του καθεστώτος".

Παραπομπές - σημειώσεις

Πηγές 
 
 
 Θεοφύλακτος Σιμοκάττης (Theophylactus Simocatta), "Theophylacti Theophylacti Simocattae historiae", σειρά: Bibliotheca scriptorum Graecorum et Romanorum Teubneriana, επιμελητής: Carolus de Boor, συνεισφέρων: Peter Wirth, εκδότης: Walter de Gruyter, έκδοση: GmbH & Co KG, Στουτγκάρδη 1972, ISBN 3110407426, ISBN 9783110407426.
 Θεοφύλακτος Σιμοκάττης (Theophylactus Simocatta), "Historiae", εκδότης: Рипол Классик, ISBN 5878039842, ISBN 9785878039840.
 Θεοφάνης ο Ομολογητής (Theophanes, the Confessor), "The Chronicle of Theophanes: Anni Mundi 6095-6305 (A.D. 602-813)", σειρά: "The Middle Ages Series", "The Middle Ages: University of Pennsylvania Press", συγγραφείς: Theophanes (the Confessor), Harry Turtledove, επιμελητής, μετάφραση, συνεισφέρων: Harry Turtledove, έκδοση: University of Pennsylvania Press, 1982, ISBN 0812211286, ISBN 9780812211283.
 Χρήστος Μακρυπούλιας, "Στάση Κομεντιόλου, 610", "Εγκυκλοπαίδεια Μείζονος Ελληνισμού", ενότητα: Μ. Ασία, Αθήνα 2003.
 Σπυρίδων Λάμπρος, "Ιστορία της Ελλάδος από των αρχαιοτάτων χρόνων μέχρι της Αλώσεως της Κωνσταντινουπόλεως (1453): Τόμος Γ΄, (Από της αλώσεως της Κορίνθου υπό Μόμμιου μέχρι της αυτοκράτειρας του Βυζαντίου Ειρήνης), εκδόσεις "Πελεκάνος", Αθήνα 2015, ISBN 6180400512, ISBN 9786180400519, 
 Κωνσταντίνος Σάθας, "Μεσαιωνική Βιβλιοθήκη ή Συλλογή ανεκδότων μνημείων της Ελληνικής Ιστορίας", επιστασία: Κ. Ν. Σάθα, T.Z' ("Ανωνύμου Σύνοψις χρονική"), εκδότης: "Τύποις του Φοίνικος", Εν Βενετία 1894, επίσης: "Μεσαιωνική Βιβλιοθήκη - Ζ΄ Τόμος",συγγραφέας Κ.Ν. Σάθας, εκδότης: "Pelekanos Books", Αθήνα 2015, ISBN 960400901X, 9789604009015.

Βυζαντινοί στρατηγοί
Βυζαντινοί του 7ου αιώνα
Μάγιστροι